приложимо, се въвежда разделът за комуникация
 При наличие на допълнителна информация, получена от специфичен източник, същата следва да бъде предоставена в този раздел. При наличие на допълнително задължение за докладване посредством конкретна комуникационна среда то трябва да бъде посочено в този раздел.
 3.7.
 Ако е приложимо, се въвежда разделът за ограничения
 Ако се прилагат ограничения, съответният раздел трябва да се попълни. Ако подлежащите на ограничения стойности са известни, те трябва да се посочат. Задължително е да се предоставят стойности за размерите на кораба, ограничението на скоростта и зоната, позволена за навигация.
 Всички ограничения трябва да включват ограничителни периоди, за да се позволи извършването на правилни изчисления в рамките на приложенията за планиране на корабните рейсове (за улесняване на работата в приложението за NtS може да се предвиди функция, позволяваща копиране на ограничителните периоди или избор на повече от едно ограничение за даден ограничителен период).
 3.8.
 Задаване на начална дата на валидност на съобщението
 Ако крайната дата на валидност на дадено съобщение вече е известна, тя също се задава. Крайната дата на валидност не трябва да предшества настоящата дата.
 Имайте предвид, че информацията за периода на валидност ще се използва от приложенията при избора на съобщенията, които да се визуализират за ползвателите в определен момент.
 В случай че съобщението бъде оттеглено:
 a)
 преди началото на периода на валидност — за начална и крайна дата се задава датата на оттеглянето.
 b)
 след началото на периода на валидност — новите крайни дати за всички ограничения трябва да се зададат в миналото, а за крайна дата на валидност се задава датата на оттеглянето.
 3.9.
 Съобщението може да бъде публикувано
 4. Обяснение на кодовете във FTM
 4.1. Subject_code:
 Определение на използването на Subject_code:
 —
 „Предупреждение“: от значение за безопасността. Предупреждението трябва да съдържа поне едно ограничение, което води до пряка и конкретна опасност за лица, плавателни съдове или съоръжения, като например заваръчни дейности на мост, при които се образуват искри, висящи от мост инспекционна клетка/работници, препятствие по фарватера,
 —
 „Известие“: от значение за планирането на корабните рейсове или за безопасността. Известието може да съдържа ограничения, например забрана за ползване на шлюзова камера поради работи по поддръжка, драгажни работи по фарватера, правила за движение в допълнение към националното законодателство,
 —
 „Информационна услуга“: обща информация, която не е пряко свързана с планирането на корабните рейсове или с безопасността. Информационната услуга не трябва да съдържа конкретни ограничения и следователно няма пряко значение за планирането на корабните рейсове или за безопасността. Такава информация може да включва например местни правила за движение, актуализиране на Inland ECDIS. Периодът на валидност се използва за определяне на момента, когато информационното съобщение става видимо за ползвателите, а не на периода на валидност на предоставената информация (например 1 месец или както е определено в националните процедури).
 —
 „Оттеглено известие“
 Subject_code „Оттеглено известие“ се използва само ако:
 —
 настоящата дата предшества началната дата на валидност. В такъв случай може да се промени само съдържанието на полето „допълнителна информация на националния език“, а останалото съдържание на съобщението трябва да остане непроменено. В такъв случай кодът „Оттеглено известие“